buskspurver
Store norske leksikon,Biologi,Dyreriket,Ryggstrengdyr,Virveldyr,Fugler,Spurvefugler,Buskspurvfamilien
Buskspurver er en familie i ordenen spurvefugler. De mest kjente buskspurvene her i landet er gulspurv og sivspurv.
De fleste artene forekommer i åpne områder og skogkanter, men noen opptrer også i skogsområder. Buskspurvene har relativt kort og kraftig nebb tilpasset frøspising. Hos de fleste artene er kjønnene ulike og hannen kraftigst i fargene. Kroppslengden varierer mellom 12 og 19 centimeter.Familien omfatter én slekt med 44 arter i Europa, Asia og Afrika. Åtte arter anses å være truet globalt. I Norge hekker gulspurv, hortulan, vierspurv, sivspurv og dvergspurv. Kornspurven hekket regelmessig tidligere, men nå kun sporadisk. I tillegg er det gjort ett hekkefunn av sibirspurv.Det er observert en rekke andre arter fra denne slekta i Norge, men uten at de hekker her. Dette gjelder gråhodespurv (3 funn), hvithodespurv (44 funn), rødbrystspurv (1 funn), kastanjespurv (2 funn) og svarthodespurv (37 funn).I tillegg er det gjort observasjoner av arter som muligvis eller helt sikkert har rømt fra fangenskap (burfugler og lignende). Dette gjelder brunhodespurv (16 funn) og gulstrupespurv (3 funn).I Europa for øvrig hekker også klippespurv, tyrkerspurv, rustspurv, hekkspurv og krattspurv.Tidligere ble amerikaspurver og lappspurver inkludert i buskspurvfamilien, men de er nå utskilt i egne familier. Arter Oversikt over arter i buskspurvfamilien   Art Vitenskapelig navn     Toppspurv Emberiza lathami   Skiferspurv Emberiza siemsseni   Kornspurv Emberiza calandra   Gulspurv Emberiza citrinella   Hvithodespurv Emberiza leucocephalos   Klippespurv Emberiza cia   Lispurv Emberiza godlewskii   Engspurv Emberiza cioides   Kalkhettespurv Emberiza stewarti   Mandsjuriaspurv Emberiza jankowskii   Rødbrystspurv Emberiza buchanani   Tyrkerspurv Emberiza cineracea   Hortulan Emberiza hortulana   Rustspurv Emberiza caesia   Hekkspurv Emberiza cirlus   Ravinespurv Emberiza striolata   Husspurv Emberiza sahari   Nomadespurv Emberiza impetuani   Sebraspurv Emberiza tahapisi   Askestrupespurv Emberiza goslingi   Granittspurv Emberiza socotrana   Kappspurv Emberiza capensis   Malawispurv Emberiza vincenti   Amurspurv Emberiza tristrami   Rødkinnspurv Emberiza fucata   Dvergspurv Emberiza pusilla   Gulbrynspurv Emberiza chrysophrys   Vierspurv Emberiza rustica   Gulstrupespurv Emberiza elegans   Sibirspurv Emberiza aureola   Gråsidespurv Emberiza poliopleura   Gullbrystspurv Emberiza flaviventris   Brungumpspurv Emberiza affinis   Gulbukspurv Emberiza cabanisi   Kastanjespurv Emberiza rutila   Tibetspurv Emberiza koslowi   Svarthodespurv Emberiza melanocephala   Brunhodespurv Emberiza bruniceps   Svovelspurv Emberiza sulphurata   Gråhodespurv Emberiza spodocephala   Sotspurv Emberiza variabilis   Krattspurv Emberiza pallasi   Myrspurv Emberiza yessoensis   Sivspurv Emberiza schoeniclus Les mer i Store norske leksikon spurvefugler Eksterne lenker Funn i Norge – Norsk Ornitologisk Forening